De fleste innerdører vi bygger er laget av eik eller ask. Vi oljer eiken og asken laseres vanligvis hvit. Vi bygger også noen innerdører i valnøtt, som er en veldig vakker tresort. Se miljøbilder for inspirasjon til interiør.
Skal interiøret være av samme tresort eller farge rett igjennom, anbefaler vi vanligvis at du lar innerdørene bryte mot resten av interiøret. Det er for eksempel vanlig å ha eikegulv hjemme. Har du i tillegg for eksempel trapper og møbler i eik, kan det bli for mye med jevne innerdører i eik. Da kan det være greit å bryte av med en annen tresort. Vi synes det er fint med kontraster! Hvis alt interiør er hvitt, ser det bra ut med en tredør som bryter av det hvite, f.eks innerdører i eik eller valnøtt